Nijazi Ramadani

Nijazi Ramadani është lindur më 1964 në Kokaj të Gjilanit (Kosovës), ku i kreu mësimet e para (fillore), shkollën e mesme në Gjilan, studion Matematikën dhe shekncat natyrore në Universiteti i Prishtinës, për të vazhduar pastaj me një të bazë të mirë për integrime në arte. Krijimtarinë fillestare për fëmijë dhe të rritur ka filluar ta publikojë në periodikun letrar të viteve të tetëdhjeta, kur edhe anatemohet nga jeta publike pas rreshtimit politik në Lëvizjen Kombëtare të atyre viteve dhe pikërisht për këtë burgoset në 25 korrik të vitit 1981. Merret me shkrime letrare, publicistike, kulturore dhe politike të cilat i boton herë pas here në të përditshmet dhe periodikun shqiptar. Punon gazetar, arsimtar, koordinator i artistëve, krijuesve, gazetarëve “Rrjedha”, udhëheq edicionin “Rrjedha”, ku botoi një varg krijimesh, shkrimesh në të përditshme e periodik, është anëtar i Shoqatës së shkrimtarëve të Kosovës. Arsimtar në shkollën "Mulla Idris Gjilani" në Velekincë të Gjilanit. Jeton e krijon në Gjilan.

Krijimtaria
Opusi i tij krijues deri tash është pasuruar me këto vepra: Fitues i Çmimit Kadmus, Athinë 2006. Në letërsi shpërblehet për tregim me çmimin e tretë, si dhe për kritikë letrare, çmimi i parë.
 * “Dhe shkronjë arbri” -  ( përmbledhje me poezi), "Jeta e Re”  Prishtinë,  1995,
 * Libri me trajtesë historike dokumentare dhe politike
 * “Kosova dhe vetëvendosja”, "Rrjedha"(Ushtima), Gjilan, 1998,
 * “Një qasje në teatër”, Rrjedha, 2004, Gjilan
 * ”Vrojtime artistike”, vështrime letrare, 2006,
 * “Qasje tjetër për skenën”, 2006 ”Rrjedha" Gjilan
 * “Imazh i ngrirë”, marrë nga Buzuku për botim në konkursin letrar 2006.